Sýningin Óskir íslenskra barna á Húsavík Farandsýningin Óskir íslenskra barna opnaði í síðustu viku í Safnahúsinu á Húsavík . Í síðustu viku opnaði ljósmyndasýningin Óskir íslenskra barna í Safnahúsinu á Húsavík . Þetta er sjötti sýningarstaðurinn sem sýningin er á , en áður var hún uppi í Smáralind , Gerðubergi , Árborg , Hvolsvelli og Reykjanesbæ . Farandsýningin er gjöf Barnaheilla – Save the Children á Ísland og ljósmyndarans Ástu Kristjánsdóttur til barna á Íslandi í tilefni 25 ára afmælis barnasáttmála Sameinuðu þjóðanna . Sýningin samanstendur af ljósmyndum Ástu , texta úr Barnasáttmálanum og óskatré , þar sem hægt er að koma fyrir óskum barna . Steinunn Hauksdóttir sá um uppsetningu , búninga og gerð óskatrésins . Foreldrar eru hvattir til að aðstoða börnin við að skoða sýninguna og að skrifa óskir sínar á miða .